Buhrmeister

**Buhrmeister**, varem *Bauermeister*, rootsipäraselt *Burmeister* oli aadlisuguvõsa.

## Ajalugu
Suguvõsa esiisa oli hertsog Magnuse kantsler ja nõunik Konrad Buhrmeister.

Suguvõsa esindajad vennad Jürgen Buhrmeister ja Christopher Buhrmeister (surn. pärast 1671. aastat) tõsteti Rootsis aadliseisusse 8. novembril 1651, ilma introdutseerimata Rootsi rüütelkonda.

Perekond immatrikuleeriti 1741. aastal Saaremaa rüütelkonna aadlimatriklisse ja 1797. aastal Liivimaa rüütelkonna aadlimatriklisse.

## Suguvõsa liikmeid
*Konrad Buhrmeister (suri pärast 1570), hertsog Magnuse kantsler, Kudjape mõisaomanik
*Christopher von Buhrmeister (? - pärast 1678), kindralmajor, Liivimaa maanõunik, mõisaomanik
*Kristofer von Burmeister (sündinud u 1600, surn. pärast 1671. aastat), Rootsi sõjaväelane (kindralmajor), Pärnu komandant, Liivimaa maanõunik, Puurmani mõisnik
*Otto Georg von Burmeister (surn. 1760), Saaremaa Luulupe mõisnik, sillakohtunik
*Otto Frommhold von Buhrmeister (suri 1782) (de), Saaremaa maanõunik, Saaremaa maamarssal 1772−1782, Audla mõisaomanik
*Karl Johann von Buhrmeister (1757−1843), Venemaa keisririigi sõjaväelane (porutšik), Saaremaa maamarssal, Saaremaa maanõunik, Saaremaa konsistooriumi direktor, mõisaomanik
*Christian Friedrich von Buhrmeister (1783−1850), Venemaa keisririigi sõjaväelane (kindralmajor), mõisaomanik
*Christoph Adolf von Buhrmeister (1784−1866) (Бурмейстер, Адольф Христофорович), Venemaa keisririigi sõjaväelane (kindralleitnant), Kroonlinna kindluse komandant
*Otto Johann Reinhold von Buhrmeister (1794−1858), Venemaa keisririigi sõjaväelane (kindralmajor), mõisaomanik
*Karl Ludwig Wilhelm von Buhrmeister (1795−1870), Venemaa keisririigi sõjaväelane (kindralleitnant), brigaadikomandör, Ivangorodi kindluse komandant, mõisaomanik
*Friedrich Adolf von Buhrmeister (1824−1895), Venemaa keisririigi sõjaväelane (kindralleitnant), brigaadikomandör
*Johann Karl von Buhrmeister (1828−1895), kaptenleitnant, tõeline riiginõunik, Permi ja Tambovi kohtupalati direktor
*Helena Olga Charlotte von Buhrmeister (1858−1928), mõisaomanik

## Buhrmeisteri suguvõsa mõisad

*Eestimaa:
**Tamsalu (*Tamsal*) (u 1627−pärast 1678)
*Liivimaa eesti distrikt:
**Puurmani (*Schloß Talkhof*) (1645−XVIII sajandi 2. pool), Tamme (*Tammenhof*) (1780ndad, rendivaldus)
*Saaremaa:
**Arju (*Taggafer*) (1782−1834), Audla (1798−1806 pandi-, 1806−1919 pärusvaldus), Kukemõisa (1798−1806 pandi-, 1806−1919 pärusvaldus), Luulupe (*Lulupäh*) (1560−1807), Nolgimõisa (*Schultzenhof*), Reina (*Saltack*) (1769−1919), Rootsiküla (*Rotziküll*) (1560−1603), Taaliku (*Thalik*) (1728−XVIII sajandi keskpaik), Välja (*Niethof*) (1729−1792 ja 1794−1919)

## Viited

## Kirjandus
**Der Adel der russischen Ostseeprovinzen (Estland, Kurland, Livland, Ösel)*. 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 268, 270.
**Genealogisches Handbuch der baltischen Ritterschaften*. Teil: Oesel. Tartu: Osaühing „Ilutrükk”, 1935. Lk 43-54 https://personen.digitale-sammlungen.de/baltlex/Blatt_bsb00000345,00043.html?prozent=.
**Genealogisches Handbuch des Adels*. Adelslexikon. Bd II. Limburg an der Lahn: C. A. Starke Verlag, 1974. Lk 172.
*Schlegel, Ernst Bernhard. Klingspor, Carl Arvid. *Den med sköldebref förlänade men ej å riddarhuser introducerade Svenska adelns ättar-taflor*. Stockholm: P. A. Norstedt & Söner, 1875. Lk 36-37 https://books.google.ee/books?id=qIouAAAAYAAJ&hl=et&pg=PA36#v=onepage&q&f=false.
* Nicolai von Essen. Genealogisches Handbuch der Oeselschen Ritterschaft, Tartu, 1935 Seite 43
* Peter Wilhelm von Buxhöwden (1838). Beiträge zur geschichte der provinz Oesell.
* August Wilhelm Hupel (1790) Materialien zu einer öselschen Adelsgeschichte, nach der im Jahr 1766 dort beliebten alphabetischen Ordnung. Nebst andern kürzern Aufsätzen etc.

## Välislingid
*Buhrmeistrid
*Väljavõte Saaremaa rüütelkonna genealoogilisest käsiraamatust